
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                  Bucureşti, 9 iunie 2015

                  Nr. 4c-11/748/03.06.2015


PL-x 437/2015
       AVIZ
       asupra

 proiectului de Lege privind modificarea şi completarea Legii nr. 240/2013 pentru realizarea capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului “Avion multirol al Forţelor Aeriene”
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind modificarea şi completarea Legii nr. 240/2013 pentru realizarea capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului “Avion multirol al Forţelor Aeriene”, trimis cu adresa nr. PL-x 437 din 2 iunie 2015, înregistrat cu nr. 4c-11/748 din 3 iunie 2015.
Senatul a adoptat iniţiativa legislativă în şedinţa din data de 27 mai 2015, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat.

Proiectul de lege are ca obiect de reglementare modificarea şi completarea Legii nr. 240/2013 pentru realizarea capabilităţii operaţionale aeriene cuprinse în Faza 1 a Etapei de tranziţie iniţială a Concepţiei de realizare graduală a capabilităţii de apărare aeriană în cadrul programului “Avion multirol al Forţelor Aeriene”, în sensul scutirii de la plata dobânzilor şi penalităţilor de întârziere aferente diferenţelor suplimentare de creanţe fiscale rezultate din regularizarea valorii bunurilor importate în conformitate cu reglementările Programului FMS.

Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din data de 9 iunie 2015.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, aviz transmis prin adresa cu nr. 458 din 12 mai 2015.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.

În raport de obiectul şi conţinutul reglementării, proiectul de lege face parte din categoria legilor ordinare. 

                            VICEPREŞEDINTE,                          

            SECRETAR,

                      CIPRIAN NICOLAE NICA                                     GABRIEL ANDRONACHE

Consilier parlamentar,




Şef serviciu,


               
Rodica Penescu  





Ciprian Bucur

